Ilmoittautuminen - Suomen Asianajajaliitto
Ilmoittautuminen tutkintoon
Asianajajatutkinnon kolme osaa voi suorittaa vapaavalintaisessa järjestyksessä. Tutkintolautakunnan vahvistamat ilmoittautumismääräajat ovat sitovia. Tutkintolautakunta voi hyväksyä myöhässä tapahtuneen ilmoittautumisen, jos sille on ollut oikeudenkäymiskaaren lailliseen esteeseen verrattava syy. Katso ilmoittautumismääräajat tästä linkistä.
Ilmoittaudu tutkintotilaisuuksiin alla olevien linkkien kautta:
Kirjallinen koe 19.1.2018 (viim. ilmoittautumispäivä 29.12.2017)
Oikeudenkäyntiosa 24.-25.5. / 31.5.-1.6.2018 (viim. ilmoittautumispäivä 12.2.2018)
Eettinen osa 17.-18.5.2018 (viim. ilmoittautumispäivä 26.4.2018)
Tutkintopaikka
Kirjallinen koe ja tutkintokurssit järjestetään Kuntatalossa (Toinen linja 14, 00530 Helsinki), ellei toisin ilmoiteta. Kirjallinen koe voidaan järjestää tarvittaessa myös muualla Suomessa.
Ilmoittautuminen on henkilökohtainen. Tutkinnon osan voi peruuttaa ilman kuluja ko. osalle vahvistetun ilmoittautumisajan kuluessa. Ilmoittautumisajan päätyttyä tehdyistä peruutuksista peritään ko. tutkinnon osan maksu kokonaisuudessaan. Mikäli peruuttaminen ilmoittautumisajan päätyttyä johtuu lailliseen esteeseen rinnastettavasta syystä, ei maksua peritä. Peruuttaminen tulee tehdä ilmoittauduttaessa saadun linkin kautta.
Koska asianajajatutkintolautakunnan ja osastojen kokoukset eivät aina ole hakijan kannalta aikataulullisesti oikeassa järjestyksessä, jäsenhakemuksen voi jättää (kun tutkinnon kaikki osat ovat suoritettu) Asianajajaliittoon, josta se toimitetaan osastolle käsiteltäväksi ja haastattelua varten jo ennen asianajajatutkintolautakunnan päätöstä.
Todistukset hyväksytyistä asianajajatutkinnon osasuorituksista voi liittää jäsenhakemukseen jälkikäteen. Asianajajatutkintoa koskevat tiedot voidaan tässä tapauksessa liittää aineistoon myös viran puolesta Asianajajaliitosta.